Svendborg den 21.02.2025

Kære Støttemedlem

Hermed indkaldes til generalforsamling i Støtteforeningen for Hospice Sydfyn den

9. april 2025 kl. 19.00 på Hospice Sydfyn.

**Vær venligst opmærksom** på, at I af hensyn til de fysiske rammer **skal tilmeldes** til Helle Nielsen på [hn@cjc.dk](mailto:hn@cjc.dk) eller 2222 2988 senest den 1. april 2025.

**Program og dagsorden for Generalforsamling i Støtteforeningen for Hospice Sydfyn**

**9. april 2025 kl. 19.00 på Hospice Sydfyn, Skovsbovej 100, 5700 Svendborg  
*(evt. parkering ved SG Husets parkeringsplads)***

Programmet er som følger:

Vi starter med en sang.

1. Velkomst ved formanden
2. Dagsorden for generalforsamlingen ifølge vedtægterne:
3. Valg af dirigent
4. Bestyrelsens beretning for 2024
5. Årsrapport for 2024 forelægges til godkendelse
6. Budget for 2025 fremlægges til orientering
7. Forslag til kontingent for 2026 forelægges til godkendelse. Bestyrelsen foreslår et uændret kontingent på 100 kr. for enkeltmedlemmer og mindst 300 kr. for foreninger, institutioner og virksomheder.
8. Indkomne forslag. Forslag, der ønskes behandlet, skal være formanden i hænde senest 7 dage før generalforsamlingen.
9. Valg af 5 bestyrelsesmedlemmer:

**På valg er**:

Lissi Beier (modtager genvalg)

Vibeke Bak Møller (modtager genvalg)

Allan Bojsen (modtager genvalg)

Henning Moritzen (modtager genvalg)

Helle Nielsen (modtager genvalg)

1. **Valg af revisor**:

På valg er: RevisionsFirmaet Edelbo (modtager genvalg)

1. Eventuelt

c) Hospicechef Marianne Nielsen og Kok Vivi Sonnichsen, Hospice Sydfyn

d) Kaffe og kage i fællesstuen

Tilmelding til Helle Nielsen på [hn@cjc.dk](mailto:hn@cjc.dk) eller mobil 2222 2988 senest 1. april 2025.

Hele årsrapporten kan ses på <https://hospicesydfyn.dk/media/vdcfx5cx/%C3%A5rsrapport-2024.pdf>

Bestyrelsen kan med glæde oplyse, at foreningen med medlemmernes hjælp stadigvæk er godkendt af Skat som almenvelgørende organisation (Ligningslovens § 8a).

For at opretholde godkendelsen kræves hvert år **over 100 donationer** på **mindst 200 kr.**

Der er p.t. i 2025 givet **13 donationer** på mindst 200 kr. Skat opfatter ikke kontingent som donation.

Ved at bibeholde godkendelsen som velgørende organisation undgår vi bl.a. at skulle anmelde og indsende særskilt regnskab for donationer til indsamlingsnævnet.   
**Vi vil derfor opfordre så mange som muligt til at donere mindst 200 kr. til Støtteforeningen.**

Indbetalinger til Støtteforeningens konto kan ske ved:

* at overføre til Danske Bank reg nr.: 3224 konto nr.: 3224414412 eller
* at benytte MobilePay med nummeret 712088 eller
* at indbetale **gebyrfrit** direkte i Danske Banks Afdeling, Møllergade 2, 5700 Svendborg

**Husk venligst at opgive navn, adresse** og evt. cpr. nummer

(cpr kan udelades, hvis du ikke ønsker skattefradrag)

**Giv venligst besked til Jens Pedersen på tlf.nr. 2334 5465 eller mail** [**jensoglene@gmail.com**](mailto:jensoglene@gmail.com) **hvis du får denne indkaldelse med post og har en mailadresse. Dette sparer foreningen for porto og gør det nemmere for administrationen.**

På bestyrelsens vegne

Helle Nielsen

(Formand)